**Ministru kabineta noteikumu projekta** **„Grozījumi Ministru kabineta 2010.gada 10.augusta noteikumos Nr.766 „Noteikumi par darbības programmas „Infrastruktūra un pakalpojumi” papildinājuma 3.2.2.1.1.apakšaktivitātes „Informācijas sistēmu un elektronisko pakalpojumu attīstība” projektu iesniegumu atlases otro, trešo, ceturto un piekto kārtu”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projektu „Grozījumi Ministru kabineta 2010.gada 10.augusta noteikumos Nr.766 „Noteikumi par darbības programmas „Infrastruktūra un pakalpojumi” papildinājuma 3.2.2.1.1.apakšaktivitātes „Informācijas sistēmu un elektronisko pakalpojumu attīstība” projektu iesniegumu atlases otro, trešo, ceturto un piekto kārtu”” (turpmāk – noteikumu projekts) Vides aizsardzības un reģionālās attīstības ministrija (turpmāk – VARAM) izstrādājusi saskaņā ar Eiropas Savienības struktūrfondu un Kohēzijas fonda vadības likuma 18. panta 10. punktu. |
| 2. | Pašreizējā situācija un problēmas | 1.Ar Ministru kabineta 2012.gada 11.decembra protokollēmuma (protokola Nr.70 §75) „Informatīvais ziņojums „Par darbības programmas „Infrastruktūra un pakalpojumi” papildinājuma 3.2.2.1.1.apakšaktivitātes „Informācijas sistēmu un elektronisko pakalpojumu attīstība” projekta „Valsts informācijas sistēmas darbam ar Eiropas Savienības dokumentiem izveidošana” informācijas sistēmas darbības koncepcijas aprakstu” (turpmāk – Ministru kabineta 2012.gada 11.decembra protokollēmums) 2.punktu tika apstiprināts VARAM sagatavotais projekta Nr. 3DP/3.2.2.1.1/12/IPIA/CFLA/006 „Valsts informācijas sistēma darbam ar Eiropas Savienības dokumentiem izveidošana” (turpmāk – Projekts) informācijas sistēmas darbības koncepcijas apraksts (turpmāk – koncepcija) un Valsts reģionālās attīstības aģentūra (turpmāk – VRAA) uzsāka Projekta īstenošanu.Projekta ieviešanas rezultātā tiks izveidots risinājums, kas ļaus elektroniski apstrādāt dokumentus "dienesta vajadzībām" (turpmāk - DV dokumenti), tajā skaitā:* tiks izveidota jauna valsts informācijas sistēma darbam ar Eiropas Savienības dokumentiem, kas būs piemērojama un izmantojama darbam ar DV dokumentiem (turpmāk – Sistēma),
* izmantojot iestāžu esošos pieslēgumus publiskajam datu pārraides tīklam un Eiropas Savienības informācijas, kas klasificēta kā „Restricted” apstrādei sertificēto portatīvo datorus ar šifrēšanas funkcionalitāti, tiks izveidots vienots starpiestāžu datortīkls informācijas līdz drošības līmenim „dienesta vajadzībām” (ieskaitot) apritei (turpmāk – Vienotais datortīkls), kas ļaus Sistēmas lietotājiem piekļūt tai tiešsaistes režīmā,
* tiks izveidota infrastruktūra, kas nepieciešamas Sistēmas un Vienotā datortīkla darbināšanai.

Lai šo risinājumu varētu izmantot paredzētajam mērķim (elektroniskai informācijas „dienesta vajadzībām” apritei), viss risinājums ir jāakreditē Nacionālajā drošības iestādē - Satversmes aizsardzības birojā (turpmāk – NDI) kā atbilstošs Ministru kabineta 2012.gada 26.jūnija instrukcijas Nr.7 „Drošības prasības informācijas sistēmām, kurās apstrādā informāciju dienesta vajadzībām un kuras ir savienotas ar elektronisko sakaru tīklu” (turpmāk – MK instrukcija Nr.7) izvirzītajām drošības prasībām.Par Sistēmas, Sistēmas darbināšanai nepieciešamā tehniskā infrastruktūras, datu centra, vienotā datortīkla centrālais risinājuma akreditāciju NDI ir atbildīgs sistēmas pārzinis (VRAA), bet par katras iestādes, kuras izmantos Sistēmu un vienoto datortīklu  darbam ar dokumentiem DV, lokālās infrastruktūras akreditāciju ir atbildīga katra iestāde. Lai sagatavotos akreditācijas saņemšanai, katrai iestādei ir jāveic virkne pasākumu, lai fiziski sakārtotu savu infrastruktūru kā atbilstošu MK instrukcijas Nr.7 nosacījumiem.Saskaņā ar Ministru kabineta 2012.gada 11.decembra protokollēmuma 5. un 6.punktu Valsts kancelejai, visām ministrijām un to padotības iestādēm, kas izmantos Projekta ietvaros izveidoto Sistēmu, ir jāsagatavo sava lokālo datortīklu infrastruktūra darbam ar DV dokumentiem un jāveic datortīkla akreditācija NDI.Atbilstoši Latvijas Prezidentūras Eiropas Savienības Padomē koordinācijas padomes (turpmāk – koordinācijas padome) 2013.gada 29.maija sēdē nolemtajam un Koalīcijas partneru darba grupas par Eiropas Savienības fondu jautājumiem 2013.gada 7.jūnija sanāksmes ietvaros nolemtajam VARAM sadarbībā ar Finanšu ministriju bija jāizvērtē iespēja 3.2.2.1.1.apakšaktivitātes „Informācijas sistēmu un elektronisko pakalpojumu attīstība” (turpmāk – 3.2.2.1.1.apakšaktivitāte) ietvaros novirzīt finansējumu valsts pārvaldes iestāžu lietotāju pieslēgšanas nodrošināšanai Sistēmai un VARAM kā atbildīgajai iestādei par darbības programmas „Infrastruktūra un pakalpojumi” papildinājuma 3.2.2.1.1.apakšaktivitātes īstenošanu ir jāsagatavo noteikumu projekts.VARAM kopīgi ar Finanšu ministriju ir konstatējusi, ka efektīvākais veids, lai īstenotu iepriekšminētās darbības noteiktajā termiņā un iestāžu datortīklu akreditācija tiktu nodrošināta Ministru kabineta 2012.gada 11.decembra protokollēmuma 5.punktā noteiktajā termiņā, tas ir līdz 2014.gada 1.martam, ir tās īstenot 3.2.2.1.1.apakšaktivitātes otrās kārtas ietvaros.VARAM sadarbībā ar Valsts kanceleju un visām ministrijām ir izvērtējusi nepieciešamos pasākumus un materiāli tehnisko un finansiālo ieguldījumu valsts pārvaldes iestāžu lokālo datortīklu infrastruktūras pielāgošanai darbam ar DV dokumentiem un iestāžu datortīklu akreditācijai Satversmes aizsardzības birojā un ierosina, ka, lai nodrošinātu iepriekšminēto, Projektam ir nepieciešams novirzīt papildu finansējumu 1 910 586 latu apmērā, t.sk.:a)finansējumu 443 781 latu apmērā Sistēmas un vienotā datortīkla centrālā risinājuma darbināšanai nepieciešamās tehniskās infrastruktūras un tās izvietošanai nepieciešamās infrastruktūras izveidei un darbības nodrošināšanai;b)finansējumu 150 000 latu apmērā Sistēmas funkcionalitātes paplašināšanai;c)finansējumu 317 908 latu Eiropas Savienības informācijas, kas klasificēta kā „Restricted, apstrādei sertificēto portatīvo datoru ar šifrēšanas funkcionalitāti iegādei. Specifiskie portatīvie datori ar šifrēšanas funkcionalitāti nepieciešami, lai varētu elektroniski apstrādāt dokumentus dienesta vajadzībām neatrodoties tīkla drošajā perimetrā. Datoriem ir jābūt sertificētiem kā atbilstošiem Eiropas Savienības informācijas, kas klasificēta kā „Restricted”,  apstrādei saskaņā ar  2011.gada 31. marta Padomes lēmumu par drošības noteikumiem Eiropas Savienības klasificētas informācijas aizsardzībai 10.panta 6.punktu;d)finansējumu 247 025 latu apmērā gala lietotāju iekārtu, kas paredzētas piekļuves nodrošināšanai Sistēmai, iegādei. Gala lietotāju iekārtas tiks pieslēgtas Vienotajam datortīklam un ir nepieciešamas, lai nodrošinātu iestāžu darbinieku darbu specifiski ar DV dokumentiem. Gala lietotāju iekārtas tiks centralizēti pārvaldītas atbilstoši drošības noteikumiem un tiks izmantotas tikai darbam Sistēmas ietvaros. Neautorizēta gala lietotāju pieslēgšana Vienotajam datortīklam nav paredzēta;e) finansējums 751 872 latu apmērā iestāžu - Ārlietu ministrijas, Aizsardzības ministrijas, Finanšu ministrijas, Iekšlietu ministrijas, Zemkopības ministrijas, Valsts kancelejas - lokālo datortīklu infrastruktūras pielāgošanai darbam ar DV dokumentiem. VARAM ir izvērtējusi iepriekšminēto izmaksu atbilstību Ministru kabineta 2010.gada 10.augusta noteikumos Nr.766 „Noteikumi par darbības programmas „Infrastruktūra un pakalpojumi” papildinājuma 3.2.2.1.1. apakšaktivitātes „Informācijas sistēmu un elektronisko pakalpojumu attīstība” projekta iesniegumu atlases otro, trešo, ceturto un piekto kārtu” (turpmāk – MK noteikumi Nr.766) noteiktajām attiecināmo izmaksu pozīcijām 3.2.2.1.1. apakšaktivitātes otrās kārtas ietvaros un ierosina tās papildināt ar divām jaunām attiecināmo izmaksu pozīcijām:a) Eiropas Savienības informācijas, kas klasificēta kā „Restricted” informācijas apstrādei sertificēto portatīvo datoru ar šifrēšanas funkcionalitāti iegāde;b)gala lietotāju iekārtu, kas paredzētas piekļuves nodrošināšanai valsts informācijas sistēmai darbam ar dokumentiem līdz drošības līmenim "dienesta vajadzībām", un kas tiek centralizēti pārvaldītas, iegāde. Šīs izmaksas tiks iekļautas Projektā atbilstoši koncepcijā norādītajam. Iepriekšminēto izmaksu pozīciju iekļaušana 3.2.2.1.1. apakšaktivitātes otrās kārtas attiecināmo izmaksu pozīcijās ir būtiska, lai nodrošinātu Latvijas prezidentūru Eiropas Savienības Padomē, jo nodrošinās iespēju iegādāties iekārtas, kas nepieciešamas lai Latvijas Eiropas Savienības Prezidentūrā iesaistīto valsts pārvaldes iestāžu darbinieki varētu strādāt ar DV dokumentiem Sistēmas vidē un DV dokumentu aprite notiktu elektroniski.Ja Projektam netiek piešķirti papildu līdzekļi pastāv šādi riski:1. valsts pārvaldes iestāžu infrastruktūra var nebūt sagatavota elektroniskai DV dokumentu apritei līdz brīdim, kad Latvija uzsāks darbu prezidentūras Eiropas Savienības Padomē trio (2014.gada 1.jūlijam);
2. Informācija „dienesta vajadzībām” var tikt apstrādāta un pārsūtīta datorsistēmās, kas nav tam paredzētas, tādējādi pastāvēs informācijas noplūdes risks. Šis risks pieaugs prezidentūras laikā, proporcionāli pieaugot apstrādājamo dokumentu apjomam;
3. iestāžu darbinieki var nepamatoti pazemināt dokumentu drošības līmeni, lai palielinātu to apstrādes ātrumu;
4. pieaugot Eiropas Savienības dokumentu apjomam prezidentūras laikā, esošais cilvēkresursu apjoms var izrādīties nepietiekošs kvalitatīva un savlaicīga darba izpildei.

2.Vienlaikus VARAM kā atbildīgā iestāde par 3.2.2.1.1. apakšaktiviātes īstenošanu ierosina novirzīt papildu finansējumu 59 470 latu apmērā 3.2.2.1.1. apakšaktivitātes otrās kārtas ietvaros plānotajam VRAA projektam „Centralizēts iesniegums (jautājums) valsts pārvaldes iestādei vai pašvaldībai, izmantojot portālu [www.latvija.lv](http://www.latvija.lv)” . Finansējums nepieciešams, lai nodrošinātu e-pakalpojumu koplietošanas platformas ietvaros vienota privātpersonu un iestāžu e-adrešu kataloga ieviešanu, un e-adreses izmantošanas kanālu/saskarni oficiālās elektroniskās adreses ieviešanai un nodrošināšanai, atbilstoši Valdības rīcības plāna 104.7. uzdevumam „Izveidot drošu vidi personas deklarētās elektroniskās adreses funkcionalitātes nodrošināšanai, kā arī izveidot iespēju iedzīvotājiem elektroniski saņemt tiešsaistes konsultācijas par valsts sniegtajiem pakalpojumiem un ar tiem saistītajiem biežāk uzdotajiem jautājumiem vienotajā valsts un pašvaldību pakalpojumu portālā [www.latvija.lv](http://www.latvija.lv)”, t.sk.:a) Pilsonības un migrācijas lietu pārvaldes pārziņā esošo Vienotās migrācijas informācijas sistēmas un Personu apliecinošu dokumentu informācijas sistēmas pielāgošanai oficiālās elektroniskās adreses ieviešanai, kā arī ārējo saskarņu izveidei;b)Uzņēmuma reģistra pārziņā esošās Uzņēmumu reģistra informācijas sistēmas pielāgošanai oficiālās elektroniskās adreses ieviešanai, kā arī ārējo saskarņu izveidei, lai nodrošinātu monitoringu un datu sinhronizēšanu, kā arī datu ievadi par jauna adresāta ieviešanu un šo datu nodošanu VRAA e-adrešu katalogam oficiālās elektroniskās adreses ieviešanai;c) administratoru apmācībai.Eiropas Savienības fondu koalīcijas darba grupas 2013.gada 7.jūnija sēdē konceptuāli tika atbalstīta papildu finansējuma pārdale projektam „Centralizēts iesniegums (jautājums) valsts pārvaldes iestādei vai pašvaldībai, izmantojot portālu [www.latvija.lv](http://www.latvija.lv)”.VARAM informē, ka tā ir saņēmusi Finanšu ministrijas 2013.gada 19.aprīļa vēstuli Nr.22-1-02/2356, ar ko tā informē, ka tā neīstenos 3.2.2.1.1.apakšaktivitātes otrās kārtas ietvaros plānoto projektu „Vienotas valsts iestāžu finanšu un vadības grāmatvedības sistēmas un finanšu analīzes rīka izveide, nodrošinot finanšu un cilvēkresursu vadību”, un Zemkopības ministrijas 2013.gada 7.jūnija vēstuli Nr.13.4-1e/1954/2013, ar ko tā informē, ka tā neīstenos 3.2.2.1.1.apakšaktivitātes trešās kārtas ietvaros plānoto projektu „Zemkopības ministrijas informācijas sistēmu pielāgošana euro ieviešanai”. Papildus VARAM informē, ka 3.2.2.1.1.apakšaktivitātes trešās kārtas projekts „Izglītības un zinātnes ministrijas informācijas sistēmu pielāgošana euro ieviešanai” ir apstiprināts par mazāku finansējuma apjomu nekā paredzēts MK noteikumos Nr.766. Ņemot vērā iepriekšminēto, VARAM informē, ka 3.2.2.1.1. apakšaktivitātes otrās un trešās kārtas ietvaros ir izveidojies Eiropas Reģionālā attīstības fonda finansējuma ietaupījums 2 189 757,99 latu apmērā, ko tā ierosina daļēji – 1 970 056 latu apmērā novirzīt pirmajā un otrajā punktā aprakstītajām papildu nepieciešamajām darbībām.Ievērojot minēto, ir nepieciešams veikt grozījumus MK noteikumos Nr.766. Proti, MK noteikumos Nr. 766 jāprecizē Projekta un projekta „Centralizēts iesniegums (jautājums) valsts pārvaldes iestādei vai pašvaldībai, izmantojot portālu [www.latvija.lv](http://www.latvija.lv)” finansējums, kā arī jāpapildina 3.2.2.1.1. apakšaktivitātes otrās kārtas ietvaros attiecināmo izmaksu pozīcijas ar divām jaunām attiecināmo izmaksu pozīcijām.3.2.2.1.1. apakšaktivitātes otrās un trešās kārtas ietvaros izveidojušos Eiropas Reģionālā attīstības fonda finansējuma ietaupījumu 219 701,99 latu apmērā paredzēts novirzīt 3.2.2.1.1.apakšaktivitātes pirmās kārtas projektiem, vienlaikus veicot grozījumus Ministru kabineta 2008. gada 21. jūlija noteikumos Nr.576 „Noteikumi par darbības programmas „Infrastruktūra un pakalpojumi” papildinājuma 3.2.2.1.1. apakšaktivitātes „Informācijas sistēmu un elektronisko pakalpojumu attīstība” projektu iesniegumu atlases pirmo kārtu” (turpmāk – MK noteikumi Nr.576).Papildus VARAM informē, ka Projekta īstenošanai plānots novirzīt valsts budžeta finansējumu 500 000 latu apmērā. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Noteikumu projekts paredz izdarīt šādus grozījumus MK noteikumos Nr.766:1. precizēt 3.2.2.1.1.apakšaktivitātes otrās atlases kārtas un trešās atlases kārtas finansējumu, ņemot vērā, ka tiek precizēts Projekta un projekta „Centralizēts iesniegums (jautājums) valsts pārvaldes iestādei vai pašvaldībai, izmantojot portālu [www.latvija.lv](http://www.latvija.lv)” finansējums, kā arī 3.2.2.1.1.apakšaktivitātes otrās un trešās atlases kārtas ietvaros izveidojušais ietaupījums tiek novirzīts 3.2.2.1.1.apakšaktivitātes pirmās atlases kārtai;
2. papildināt 3.2.2.1.1. apakšaktivitātes otrās kārtas ietvaros attiecināmo izmaksu pozīcijas ar divām jaunām attiecināmo izmaksu pozīcijām;
3. precizēt Projekta un projekta „Centralizēts iesniegums (jautājums) valsts pārvaldes iestādei vai pašvaldībai, izmantojot portālu [www.latvija.lv](http://www.latvija.lv)” finansējumu;
4. svītrot 1.pielikumā Finanšu ministrijas plānoto projektu „Vienotas valsts iestāžu finanšu un vadības grāmatvedības sistēmas un finanšu analīzes rīka izveide, nodrošinot finanšu un cilvēkresursu vadību” un tam paredzēto finansējumu;
5. svītrot 1.1 pielikumā Zemkopības ministrijas plānoto projektu „Zemkopības ministrijas informācijas sistēmu pielāgošana euro ieviešanai” un tam paredzēto finansējumu;
6. precizēt 1.1 pielikumā Izglītības un zinātnes ministrijas projekta „Izglītības un zinātnes ministrijas informācijas sistēmu pielāgošana euro ieviešanai” finansējumu.
 |
| 5. | Projekta izstrādē iesaistītās institūcijas | Vides aizsardzības un reģionālās attīstības ministrija  |
| 6. | Iemesli, kādēļ netika nodrošināta sabiedrības līdzdalība | Sabiedrības pārstāvji noteikumu projekta izstrādes procesā netika iesaistīti, jo projekts ir tehniska rakstura un tiešā veidā neskar sabiedrības intereses. |
| 7. | Cita informācija | Nav. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Ar noteikumu projektu vienlaicīgi tiek plānots virzīt grozījumus MK noteikumos Nr.576. Par noteikumu projekta izstrādi atbildīgā institūcija ir VARAM un to ir plānots virzīt izskatīšanai Ministru kabineta 2013. gada 6.augusta sēdē.  |
| 2. | Cita informācija | Nav. |

Anotācijas II, III, V, VI un VII sadaļa – noteikumu projekts šīs jomas neskar.

Iesniedzējs:

Vides aizsardzības un reģionālās attīstības

ministrs E.Sprūdžs

Vīza:

Valsts sekretārs A.Antonovs

25.07.2013 14:16

1849

I.Briņķe

Vides aizsardzības un reģionālās attīstības ministrijas

Investīciju politikas departamenta

Programmu vadības nodaļas

vecākā eksperte

66016716, ieva.brinke@varam.gov.lv